पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। राष्ट्रपति प्रणब मुखर्जी तीन दिवसीय प्रदेश दौरे पर आ रहे हैं। वह छह जून की सुबह 11.15 बजे विशेष विमान से भोपाल पहुंचेंगे। यहां वे तीन कार्यक्रमों में हिस्सा लेंगे। उनकी सुरक्षा व्यवस्था में लगभग 3000 पुलिसकर्मी तैनात रहेंगे। सुरक्षा की कमान आईजी भोपाल जोन उपेंद्र जैन और कार्यक्रम
स्थल की सुरक्षा भोपाल डीआईजी डी. श्रीनिवास वर्मा के साथ तीन अन्य डीआईजी के हाथ में होगी। राष्ट्रपति के काफिले में करीब 16 गाडिय़ां होंगी। तीनों कार्यक्रम स्थल की सुरक्षा व्यवस्था के लिए पुलिस मुख्यालय ने पीटीएस, एसएएफ और अन्य जोन से करीब सौ इंस्पेक्टर, सौ सब इंस्पेक्टर, 150 एएसआई, 300 हवलदार और 1500 आरक्षकों समेत करीब 2000 पुलिसकर्मियों की सेवाएं भोपाल पुलिस को उपलब्ध कराई हैं। इसमें करीब पांच सौ जवान पीटीएस के होंगे।
इसके अलावा भोपाल जोन से करीब एक हजार पुलिसकर्मियों को भी सुरक्षा में तैनात किया जाएगा। राष्ट्रपति की सुरक्षा में चार डीआईजी, 10 पुलिस अधीक्षक और 50 एएसपी/डीएसपी भी लगे रहेंगे। राष्ट्रपति के दौरे को लेकर पुलिसकर्मियों को सुरक्षा से संबंधित दिशा-निर्देश लगातार दिए जा रहे हैं। अधिकारियों द्वारा कार्यक्रम स्थल का भ्रमण कर व्यवस्थाओं को देखा जा रहा है। डॉग और बम डिस्पोजल स्क्वॉड भी कार्यक्रम स्थल की छानबीन में लगा है।
राष्ट्रपति का प्रस्तावित कार्यक्रम
6 जून : सुबह 11.15 बजे एयरपोर्ट पहुंचेंगे। यहां से सीधे वे 12.15 बजे मुगालिया कोट पहुंचकर अटल बिहारी वाजपेयी हिंदी विश्वविद्यालय का शिलान्यास करेंगे। इसके बाद दोपहर 1.15 बजे राजभवन पहुंचकर भोजन करेंगे। राजभवन से वे 4.15 बजे आरजीपीवी पहुंचकर दीक्षांत समारोह में हिस्सा लेंगे। यहां करीब सवा घंटे बिताने के बाद 5.45 बजे आदिवासी संग्रहालय के लिए रवाना होंगे। इसके बाद शाम 6.59 बजे राजभवन आएंगे।
7 जून : सुबह करीब 9.40 बजे राजभवन से एयरपोर्ट के लिए रवाना होंगे। यहां से वे विमान से 10 बजे जबलपुर रवाना होंगे। दिनभर जबलपुर और अन्य स्थानों के कार्यक्रमों में हिस्सा लेने के बाद शाम 7.25 बजे वापस भोपाल आएंगे। यहां से राजभवन पहुंचेंगे। रात 8.30 बजे मुख्यमंत्री के साथ सीएम निवास में रात्रि भोज होगा। अगले दिन 8 जून को सुबह 10.10 बजे एयरपोर्ट से इंदौर के लिए रवाना हो जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn